# Camèria

### De Viquipèdia

Camèria (llatí Camerium) fou una ciutat del Laci esmentada per Plini com a possessió dels Prisques, presa per Tarquini Prisc. Uns la fan colònia d'Alba Longa i altres la consideren ciutat fundada per Latinus Silvius.

Dionís du que fou una ciutat de població local que després va rebre una colònia d'Alba i va entrar en guerra amb Roma i fou ocupada per Ròmul i una colònia romana s’hi va establir. Però mes tard apareix com una ciutat llatina independent sotmesa per Tarquini. Després del enderrocament del darrer rei romà, Camèria va defensar la causa dels Tarquinis, i fou castigada severament després de que fou conquerida pel cònsol Verginius el 501 aC, el qual la va destruir. Mes tard ja no apareix a les llistes de ciutats llatines i Plini l’anomena com una ciutat del Latium que ja no existia al seu temps. Tàcit recorda que la família dels Coruncanis tenia el seu origen a Camèria, i el cognom familiar de Camerinus que va portar una branca de la gens Sulpícia tenia el mateix origen.

La seva situació exacta no se sap però la vila de Palombara, prop del puig Gennaro, a uns 40 km de Roma, reclama estar situada al lloc on va estar la ciutat.

Obtingut de "http://ca.wikipedia.org../../../c/a/m/Cam%C3%A8ria.html"

Categoria: Ciutats llatines

##### Views

- Article
- Discussió
- Revisió actual

##### Cerca